Na osnovu člana 134a Opšteg zakona o obrazovanju i vaspitanju („Službeni list RCG“, br. 64/02, 31/05, 49/07 i „Službeni list CG“, br. 45/10, 45/11, 39/13 i 47/17) i člana 8 Pravilnika o bližim kriterijumima i uslovima za dodjelu stipendija talentovanim učenicima osnovnih i srednjih škola („Službeni list CG“, br. 41/12 i 39/15), Ministarstvo prosvjete raspisuje

**N A K N A D N I K O N K U R S**

**ZA DODJELU STIPENDIJA ZA DEFICITARNE KVALIFIKACIJE**

**ZA ŠKOLSKU 2018/2019. GODINU**

Ministarstvo prosvjete, u skladu sa ovim Konkursom, dodijeljuje 147 stipendija za deficitarne kvalifikacije za koje se obrazuju učenici prvog razreda škola koje realizuju obrazovne programe stručnog obrazovanja i to:

* 18 stipendija za učenike koji se obrazuju po obrazovnom programu **Kuvar** (po pet stipendija za učenike JU Srednja ekonomsko-ugostiteljska škola Bar, JU Srednja mješovita škola „Bratstvo jedinstvo“ Ulcinj i osam stipendija za učenike JU Srednja mješovita škola „17. septembar“ Žabljak);
* 36 stipendija za učenike koji se obrazuju po obrazovnom programu **Konobar** (po 5 stipendija za učenike JU Srednja mješovita škola „Danilo Kiš“ Budva, JU Srednja ekonomsko-ugostiteljska škola Bar, JU Srednja mješovita škola „Ivan Goran Kovačić“ Herceg Novi, JU Srednja stručna škola Pljevlja, JU Srednja mješovita škola „Bratstvo jedinstvo“ Ulcinj, JU Srednja mješovita škola „Braća Selić“ Kolašin i 6 stipendija za učenike JU Srednja stručna škola „Vukadin Vukadinović“ Berane);
* 10 stipendija za učenike koji se obrazuju po obrazovnom programu **Instalater sanitarnih uređaja, grijanja i klimatizacije** (po 5 stipendija za učenike JU Srednja stručna škola Pljevlja i JU Srednja mješovita škola „Bećo Bašić“ Plav);
* 5 stipendija za učenike koji se obrazuju po obrazovnom programu **Monter elektronske komunkacijske infrastrukture** (5 stipendija za učenike JU Elektrotehnička škola „Vaso Aligrudić“ Podgorica);
* 16 stipendija za učenike koji se obrazuju po obrazovnom programu **Elektroinstalater** (po 5 stipendija za učenike JU Elektrotehnička škola „Vaso Aligrudić“ Podgorica i JU Srednja stručna škola Nikšić i 6 stipendija za učenike JU Srednja stručna škola Berane);
* 8 stipendija za učenike koji se obrazuju po obrazovnom programu **Poslastičar** (8 stipendija za učenike JU Srednja mješovita škola „Danilo Kiš“ Budva);
* 10 stipendija za učenike koji se obrazuju po obrazovnom programu **Zavarivač** (po 5 stipendija za učenike JU Prva srednja stručna škola Nikšić i JU Srednja stručna škola „Ivan Uskoković“ Podgorica);
* 26 stipendija za učenike koji se obrazuju po obrazovnom programu **Prodavac** (po 5 stipendija za učenike JU Srednja mješovita škola Petnjica, JU Obrazvoni centar Šavnik i JU Gimnazija „25. maj“ Tuzi i 6 stipendija za učenike JU Obrazovni centar Plužine);
* 5 stipendija za učenike koji se obrazuju po obrazovnom programu **Bravar** (5 stipendija za učenike JU Srednja stručna škola Pljevalja);
* 5 stipendija za učenike koji se obrazuju po obrazovnom programu **Stolar** (5 stipendija za učenike JU Srednja stručna škola „Ivan Uskoković“ Podgorica);
* 8 stipendija za učenike koji se obrazuju po obrazovnom programu **Zidar** (8 stipendija za učenike JU Srednja građevinsko-geodetska škola „Inž. Marko Radević“ Podgorica) i
* 5 stipendija za učenike koji se obrazuju po obrazovnom programu **Modni krojač** (5 stipendija za učenike JU Srednja stručna škola „Spasoje Raspopović“ Podgorica).

# USLOVI KONKURSA

Pravo na učešće na konkursu mogu ostvariti učenici koji imaju status redovnog učenika.

Stipendija učenicima se dodjeljuje bez obaveze vraćanja, odobrava se za jednu školsku godinu i isplaćuje se u mjesečnom novčanom iznosu u deset jednakih mjesečnih rata učenicima koji imaju status redovnog.

**DOKAZI**

Uspjeh učenika dokazuje se obrazovnom ispravom škole u kojoj je učenik završio osnovno obrazovanje.

**KRITERIJUMI ZA DODJELU STIPENDIJE**

Dodjela stipendija učenicima vrši se na osnovu uspjeha ostvarenog u osnovnoj školi.

**Vrednovanje kriterijuma**

Uspjeh, ostvaren u osnovnoj školi vrednuje se tako što se prosječna ocjena iz sedmog, osmog i devetog razreda pomnoži sa korektivnim faktorom 5.

**ODLUKA O DODJELI I PRESTANKU STIPENDIJE**

Odluku o dodjeli i prestanku stipendije učenicima donosi komisija koju imenuje Ministarstvo.

Ukoliko se za dodjelu stipendije prijavi više kandidata od broja predviđenog konkursom, prednost imaju kandidati koji imaju veću prosječnu ocjenu.

Prijedlog rang liste kandidata koji su ostvarili pravo na stipendiju, objavljuje se na internet stranici Ministarstva ([www.mps.gov.me/ministarstvo/konkursi](http://www.mps.gov.me/ministarstvo/konkursi));

Učenik, odnosno roditelj učenika, ima pravo prigovora ministru na prijedlog rang liste, u roku od osam dana od dana objavljivanja rezultata na internet stranici Ministarstva.

Prigovor mora biti obrazložen, odnosno uz njega mora biti dostavljena odgovarajuća dokumentacija.

Odluka ministra je konačna.

Učeniku prestaje stipendiranje ako mu prestane status redovnog učenika.

**POTREBNA DOKUMENTA**

Učenici koji konkurišu za stipendiju prijavljuju se Školi u kojoj su stekli pravo upisa u prvi razred srednje škole. Uz Prijavu, potrebno je dostaviti kopiju svjedočanstva iz VII, VIII i IX razreda osnovne škole.

**ROK ZA PODNOŠENJE DOKUMENATA**

Podnošenje dokumenata je od 22. do 24. avgusta 2018. godine.

Nepotpuna i neblagovremena dokumentacija neće se razmatrati.

Podnijeta konkursna dokumenta se ne vraćaju.

Škola objedinjene prijave sa pratećom dokumentacijom dostavlja Ministarstvu prosvjete najkasnije do 28. avgusta 2018. godine.

Tekst konkursa objavljuje se na internet stranici Ministarstva prosvjete ([www.mps.gov.me/ministarstvo/konkursi](http://www.mps.gov.me/ministarstvo/konkursi) i na oglasnoj tabli škole.

Kontakt telefon: (020) 410 151.

Broj: 023-854/2018-2

Podgorica, 30. jul 2018. godine